ענת אדמתי

ענת רות אדמתי (באנגלית: Anat R. Admati; נולדה ב-1956) היא פרופסורית למימון וכלכלה באוניברסיטת סטנפורד.

ביוגרפיה
אדמתי נולדה בקריית גת לשרה ועזרא אדמתי, מדריך בשרות ההדרכה של משרד החקלאות. למדה בתיכון רוגוזין בקריית גת (היום נקרא על שם זאב בוים שהיה ממוריה). השלימה תואר ראשון בהצטיינות במתמטיקה ובסטטיסטיקה באוניברסיטה העברית ב-1979, תואר שני בחקר ביצועים באוניברסיטת ייל ב-1981 ותואר שלישי בהצטיינות בחקר ביצועים באוניברסיטת ייל ב-1983. את עבודת הדיסרטציה עשתה תחת הנחייתו של פרופסור סטיבן רוס בנושא מודלים ומדידה של אינפורמציה אסימטרית בשווקים הפיננסים.

החל משנת 1983 היא חברת סגל באוניברסיטת סטנפורד בבית הספר למנהל עסקים. הייתה גם פעמיים מרצה אורחת באוניברסיטת תל אביב.

ספרה "בגדי הבנקאים החדשים: בעיות בבנקאות והדרכים לטפל בהן" (2013) היה לרב מכר וזכה בפרסים רבים.

בשנת 2014 נכללה ברשימת 100 האנשים המשפיעים ביותר של השבועון "טיים" בקטגוריה "פורצי דרך", וברשימת 100 ההוגים הגלובליים של מגזין "פוריין פוליסי".

נשואה לדייוויד קרפס, פרופסור לכלכלה באוניברסיטת סטנפורד, ולהם שלושה ילדים משותפים.

פרסומים נבחרים 
 Forcing Firms to Talk: Financial Disclosure Regulation and Externalities: Review of Financial Studies - 2000
 Robust Financial Contracting and the Role of Venture Capitalists: Journal of Finance - 1994
 The Wall Street Walk and Shareholder Activism: Exit as a Form of Voice: Review of Financial Studies - 2009
 Large Shareholder Activisim, Risk Sharing, and Financial Market Equilibrium: Journal of Political Economy - 1994
 A Theory of Intraday Patterns: Volume and Price Variability: Review of Financial Studies - 1988

לקריאה נוספת
 ענת אדמתי ומרטין הלוויג, בגדי הבנקאים החדשים: בעיות בבנקאות והדרכים לטפל בהן, הקדמה: גיא רולניק, הוצאת קוראים, 2015.

קישורים חיצוניים

 

  
 עמוד אישי באתר אוניברסיטת סטנפורד

הערות שוליים

סגל אוניברסיטת סטנפורד
כלכלניות ישראליות
כלכלנים ישראלים
כלכלניות יהודיות אמריקאיות
כלכלנים יהודים אמריקאים
בוגרי תיכון רוגוזין (קריית גת)
בוגרות האוניברסיטה העברית בירושלים
בוגרי האוניברסיטה העברית בירושלים
בעלות תואר דוקטור מאוניברסיטת ייל
בעלי תואר דוקטור מאוניברסיטת ייל
מהגרות מישראל לארצות הברית
מהגרים מישראל לארצות הברית
אמריקאים ישראלים
קריית גת: אישים
ישראלים שהופיעו ברשימת טיים 100
ישראליות שנולדו ב-1956
ישראלים שנולדו ב-1956
אמריקאיות שנולדו ב-1956
אמריקאים שנולדו ב-1956
סגל בית הספר לעסקים של אוניברסיטת סטנפורד